Sent Grapasi de l'Èrm
Sent Grapasi de l'Èrm  (Saint-Caprais-de-Lerm en francés) es una comuna agenesa, situada dins lo departament d'Òut e Garona e la region de Novèla Aquitània, ancianament d'Aquitània.

Geografia

Toponimia
La prononciacion es [seŋgra'pazi de 'lɛr]. Las fòrmas ancianas son totas en latin : Sancti Caprassi (eccl. ~) vocati de Lerm, al sègle XIII, Sancto Caprasio de Heremo en 1271, Sancti Caprisii (eccl. ~), en 1289, Sancti Caprasii Agennensis (priori ~), en 1305, Sancti Caprasii de Heremo (ecclesia ~), en 1317, Sancti Andree de Eremio (capella ~) (legir de Eremo), en 1326, Sancti Caprasii de Heremo et Sancti Laurencii de Malvés (r ~), en 1520, Sancti Caprasii de Heremo (ecclesie ~), en 1535. Lo patron de la parròquia es Sent Caprasi, considerat coma primièr avesque d'Agen, martir al començament del sègle IV, e non pas l'abat de Lerins omonime, coma escriu lo Dauzat, en parlant de tots los Sent Caprasis. Lo nom a evolucionat en Grapasi per metatèsi de r [e sonorizacion de l'iniciala]. Lo determinant, vengut del latin eremu(m), en occitan èrm, remembra una tèrra desèrta o una bosiga, eventualament una tèrra paura . Lo nom d'èrm es sovent donat quand la tèrra se torna desbosigar.

Istòria

Administracion

 Abans la refòrma cantonala de 2014, aplicada en 2015, la comuna èra del canton de Puègmiròl; es ara del canton del Sud-èst Agenés.

Demografia

 En 1793, la municipalitat èra Puymirol, Saint Caprais Saint Jean de Thurac, Saint Pierre de Clarac, Saint Romain le Noble et Saint Urcisse (en francés), donc en occitan Puègmiròl, Sent Grapasi de l'Èrm, Sent Joan de Turac, Sent Pèir de Clairac, Sent Romans e Lo Nòble e Sent Orsisi 
 En  la populacion èra de  abitants e la densitat èra de  ab/km².

Luècs e monuments
 Glèisa Sent Grapasi inscrita als monuments istorics en 1926. Es del sègle XII e romanica, ambe una vòlta probablament del sègle XIV, segon Georges Tholin. Tres capèlas, doás a esquèrra, una a drecha, foguèron ajustadas cap a 1530. Un portal d'estil gotic flamejant foguèt dubèrt a aquela epòca sus la façada occidentala. Un pòrge i mena.

Personalitats ligadas damb la comuna

Veire tanben
 Comunas d'Òut e Garona

Ligams extèrnes

Nòtas

Comuna d'Agenés
Comuna de Guiana
Comuna d'Òlt e Garona